20-09-2021 **Έγκριση υλοποίησης πενήντα (50) εκπαιδευτικών προγραμμάτων του Ιδρύματος Αικατερίνης Λασκαρίδη για το σχολικό έτος 2021-2022.**

Πρόκειται για είκοσι έξι (26) προγράμματα για το Γυμνάσιο και είκοσι τέσσερα (24) προγράμματα για το Λύκειο, τα οποία κρίνεται ότι πληρούν τις επιστημονικές και παιδαγωγικές προδιαγραφές για την παρακολούθησή τους από μαθητές/-ήτριες όλων των τάξεων Γυμνασίου, Γενικού και Επαγγελματικού Λυκείου της χώρας και τα οποία **παρέχονται δωρεάν** σε μαθητές/-ήτριες και εκπαιδευτικούς.

 Ως εκ τούτου, ο/η εκπαιδευτικός μπορεί να επιλέξει τη συμμετοχή των μαθητών/τριών σε ένα εκ των ανωτέρω εκπαιδευτικών προγραμμάτων για τον εμπλουτισμό της σχολικής ζωής, στο πλαίσιο των προαιρετικών εκπαιδευτικών δράσεων και προγραμμάτων που μπορεί να εφαρμόσει.

Η συμμετοχή των μαθητών/τριών στο εν λόγω πρόγραμμα είναι προαιρετική. Απαραίτητη προϋπόθεση αποτελεί η μη παρακώλυση του σχολικού προγράμματος και η ασφάλεια των μαθητών/τριων.

Για περισσότερες πληροφορίες οι ενδιαφερόμενες σχολικές μονάδες μπορούν να επισκέπτονται την ηλεκτρονική διεύθυνση **www.laskaridisfoundation.org** ή να επικοινωνούν με την υπεύθυνη των προγραμμάτων κ. Καλή Κυπαρίσση στα τηλ. 216-9003700 και 216-9003722.